Shia LaBeouf rook glo dagga in teater
JY LEES NOU Shia LaBeouf rook glo dagga in teater
Eers het hy die tonge in Februarie laat klap toe hy met 'n bruin papiersak oor sy kop by 'n glansgeleentheid opdaag. Nou blyk dit Shia LaBeouf is gisteraand onder polisiebegeleiding by 'n Broadway-teater weg.
Volgens die rolverdeling en gehoor by 'n vertoning van die musiekblyspel Cabaret is die 28-jarige akteur geboei en uit die teater geneem nadat hy glo dagga gerook het terwyl hy die vertoning gekyk het.
Verskeie mense in die gehoor het getwiet hy rook dagga, terwyl een laat blyk het hy het van sy stoel geval nadat hy 'n dampie geniet het.
Dit gons al sedert Februarie oor Shia se vreemde gedrag, nadat hy by die die Berlynse première van sy fliek Nymphomaniac opgedaag het met 'n bruinpapiersak oor sy kop met die woorde "I am not famous anymore".